पर्यटन प्रबद्र्धन गर्न र अनगिन्ती अवसरहरू सिर्जना गर्दै फाइदा लिन नयाँ–नयाँ कार्यक्रमहरू आयोजना गर्ने, पर्यटकीय अकर्षणहरू थप्दै जाने, पर्यटकलाई दिइने सेवासुविधाहरूमा गुणात्मक सुधार गर्दै जाने, शान्ति सुरक्षामा सुधारजस्ता कुराको आवश्यकता पर्छ। पर्यटनले विदेशी मुद्रा आर्जन गर्नेमात्र नभई प्रत्यक्ष—अप्रत्यक्ष रूपमा लाखौंलाई रोजगारी सिर्जना गर्ने, अनुपम प्राकृतिक छटा, बहुसंस्कृति र गौरवशाली इतिहासलाई विश्वसामु परिचित गराउने काम पनि गर्छ।
